Lungegaardens Musikkorps

Lungegaardens Musikkorps stiftet 15. november 1912 holder til i Bergen Navnet Lungegaarden kommer fra skolen med samme navn, som lå der Bergen rådhus ligger, like ved Festplassen og Lille Lungegårdsvann. Korpset har siden 1969 avholdt sine prøver i gymsalen på Kronstad skole.

Dirigent

Lungegaardens Musikkorps har siden 2012 hatt Erik Gjerdevik som sin faste dirigent. Eirik Gjerdevik er fast ansatt tubaist i Sjøforsvarets Musikkorps (Divisjonsmusikken i Bergen) og regnes som en av de beste tubasolister i Europa. Han har spilt inn flere soloplater. Den siste heter Music for Blue Days og er spilt inn med Pleven Symphony orcestra med Bjørn Breistein som dirigent.
Dirigent og musikalsk leder for Lungegaardens Musikkorps var fra 2000-2011 Stian E. Svendsen fra Stavanger. Svendsen studerte ved Royal Northern College of Music i Manchester. Han overtok som dirigent og musikalsk leder fra sommeren 2000.
I 2012 dirigeres korpset aav Morten E. Hansen fra januar til 24. mars i forbindelse med Norgesmesterskapet.
Tidligere dirigenter:

Rekruttering

Rekruttering av musikere kommer fra skolekorps i Bergen, spesielt fra søndre bydel. Også mange studenter og musikere fra andre kanter av landet finner veien til korpset som er janitsjarkorps og teller ca. 50 aktive musikanter og aspiranter. Alderen er fra 17 år og oppover. Eldste medlem har vært i korpset i over 40 år.

Konkurranse og reiser

Lungegaardens Musikkorps deltok i NM for janitsjar, første gangen i 1993. Resultatet har vært opp og ned, men korpset har forsvart sin deltakelse i 2. divisjon, men i 2008 vant korpset denne divisjon. I 2009 stilte korpset i 1. divisjon. Korpset har også deltatt i forskjellige andre konkurranser internasjonalt, ved musikk festivalen i Göteborg 1990, og i Valencia i Spania sommeren 1997. Til vanlig deltar korpset i den lokale konkurransen Hordaamatøren. Denne konkurransen vant korpset i 2008. Lungegaardens Musikkorps har tidligere reist en god del i Europa, bl.a. til Danmark, Sverige, Tyskland, Østerrike, Tsjekkia og Spania. I 1983 gikk turen utenfor Europa og til statene, Florida. Dette var korpset markering på 70 fine år. Der ble det blant annet spilt på SS Norway.
Sommeren 2013 var Lungegaardens Musikkorps på 100-årsjubileumstur til Sorrento i Italia. Her spilte korpset flere konserter i lokale småbyer og til vielsen av et norsk brudepar i Amalfi.

Andre aktiviteter

Lungegaardens Musikkorps deler ut «Vandreskjoldet» til et medlem som har vist særs interesse ved fremmøter til prøver og spilling ute i sesongen, samt god oppførsel og initiativrikt arbeid på juletrefesten. Vandreskjoldet ble innstiftet i 1947, det var en gave fra Harmoniorkesteret Tonica fra Århus.
Det er viktig for korpset å spille i Bergen, ikke bare 17. mai, men også ved andre arrangementer. Korpset spiller for Nygaards Bataljon hvert år på deres stiftelsesdag og på fellesutmarsjer. Parkkonserter på slutten av sesongen er også en tradisjon og det spilles i hele byen, også på Torgallmenningen.
Korpset har et eget Tyrolerorkester som spiller og underholder på forskjellige arrangementer i og utenfor byen. Blant annet er bierstube aftener i studentsenteret og Hulen populære.

Historiebok 100-årsberetningen

Skribent Jan Ludvig Jacobsen er forfatter av korpsets nye historiebok som er blitt jobbet med i forbindelse med korpsets 100-årsjubileum i 2012. Boken vil bli lansert i april 2014.